Mercedes-Benz Arena (Βερολίνο)

Η Mercedes-Benz Arena () είναι κλειστή αρένα πολλαπλών χρήσεων στο Βερολίνο της Γερμανίας, η οποία άνοιξε το 2008.

Έχει χωρητικότητα 17.000 θεατών, φιλοξενεί την ομάδα χόκεϊ επί πάγου Άισμπερεν Βερολίνου και την ομάδα καλαθοσφαίρισης Άλμπα Βερολίνου. Επίσης χρησιμοποιείται και για άλλους αγώνες χόκεϊ επί πάγου, καλαθοσφαίρισης και χειροσφαίρισης, καθώς και για συναυλίες.

Η αρένα φιλοξένησε το Φάιναλ Φορ της Ευρωλίγκα 2008–09. Η αρένα ήταν ένα από τα πιο εξέχοντα στοιχεία του έργου αστικής ανάπλασης Mediaspree, αποκτώντας γρήγορα εμβληματική θέση στις συζητήσεις γύρω από τον αντίκτυπο του έργου. Η αρένα φιλοξένησε την τελική φάση του Ευρωμπάσκετ 2022.

Δικαιώματα ονομασίας 
Το 2015, η γερμανική αυτοκινητοβιομηχανία Mercedes-Benz κατέληξε σε συμφωνία με τη διοίκηση της αρένας για τη μετονομασία του χώρου σε Mercedes-Benz Arena Berlin για είκοσι χρόνια. Μεταξύ 2008 και 2015, η αρένα ήταν γνωστή ως O2 World Berlin λόγω συμβολαίου χορηγίας με την Telefónica Germany, μια εταιρεία τηλεπικοινωνιών.

Εικόνες

Παραπομπές

Εξωτερικοί σύνδεσμοι 

 Επίσημος ιστότοπος της Mercedes-Benz Arena
 Φωτογραφίες από την Mercedes-Benz Arena του Βερολίνου
 wikimapia

Κλειστά στάδια στη Γερμανία
Γήπεδα καλαθοσφαίρισης στη Γερμανία
Γήπεδα χειροσφαίρισης στη Γερμανία
Γήπεδα χόκεϊ επί πάγου στη Γερμανία
Κτίρια και κατασκευές στο Βερολίνο